《闰中秋谒翁叔平先生，归后俞调卿以所和诗见示，依韵奉简二首 其一》
清代·刘继增

尚湖烟水足清游，容与西泾一榻留。消渴马卿常慕蔺，怀归王榻倦依刘。

蘧蘧梦境隍中鹿，泛泛渔人岸上舟。最是后凋松柏好，满天落叶不知秋。

作者简介：刘继增（1843-1905），字石香，号寄沤，江苏无锡人。杨芝田弟子。工诗文，善花卉。著有《寄沤文钞》，《寄沤诗钞》，《寄沤词钞》、《惠山竹枝词》等。